Lav et referat af nedenstående tekst:

Tekst:
To unge mænd fra Aalborg på henholdsvis 23 og 26 år er tirsdag eftermiddag blevet idømt henholdsvis 4,5 og 3,5 års ubetinget fængsel ved Retten i Aalborg. De to var tiltalt for drabsforsøg, ved den 2. april 2017 at have skudt mod en gruppe personer og efterfølgende forsøgt at køre flere af personerne ned. Det hele fandt sted på parkeringspladsen foran supermarkedet Kiwi på Saltumvej i Aalborg og flere af de skud, der blev affyret mod gruppen af personer endte i butikkens facade, men også inde i butikken, hvor der gik flere kunder rundt. Et skud ramte en person, der opholdt sig i en bil på P-pladsen. Han blev ramt i benet. Efter skudepisoden forsøgte de to unge mænd - ifølge anklageskriftet - at torpedere den gruppe personer, de lige havde skudt mod. En person blev ramt og slynget op på bilen. Personen fik skader på sin ene skulder og i maven. I Retten i Aalborg erkendte den 26-årige, at han havde været på stedet, og at han havde været i bilen, der med stor hastighed kørte mod gruppen af personer. Han nægtede derudover alle tiltaleforhold, og nægtede sig skyldig i drabsforsøg. Det samme gjorde den 23-årige, som også helt nægtede at have været på stedet. Det fortæller anklager ved Nordjyllands Politi Mette Bendix. De blev dog begge idømt lange fængselsstraffe. De blev frifundet i tiltalen om drabsforsøg, men retten vurderede, at de med deres skud og påkørsel forsætligt havde udsat andre for fare. Den 26-årige blev idømt 3,5 års fængsel mens den tavse 23-årige blev idømt 4,5 års fængsel. Oveni sagen fra Saltumvej var han nemlig også tiltalt for, ved Aalborg Karneval i maj 2017, at have stukket en dengang 24-årig mand i maven. Det forhold erkendte den 23-årige. Begge de nu dømte mænd, udbad sig betænkningstid i forhold til en eventuel anke.

Referat:
De to mænd blev fundet skyldige i at have forvoldt fare for andre, men blev frifundet for drabsforsøg.